
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	13 decembrie 2010

	Nr.
	27/804


R A P O R T

asupra proiectului de Lege privind alocaţia pentru susţinerea familiei

În conformitate cu prevederile art.95 şi 115  din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 836 din 8 decembrie 2010 cu dezbaterea în procedură de urgenţă a proiectului de Lege privind alocaţia pentru susţinerea familiei. 

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1078/25.08.2010)

· avizul favorabil al Comisiei juridice, de disciplină şi imunităţi (nr.31/1234/08.12.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/919/13.12.2010).

Proiectul de lege are ca obiect de reglementare instituirea alocaţiei pentru susţinerea familiei şi crearea cadrului juridic necesar pentru acordarea acestei alocaţii familiilor care au în creştere şi îngrijire copii în vârstă de până la 18 ani şi al căror venit mediu lunar pe membru de familie este de maximum 370 lei/persoană. De asemenea, proiectul de lege prevede acordarea diferenţiată a alocaţiilor familiale în funcţie de veniturile familiilor şi de numărul de copii prin stabilirea a două tranşe de venituri după cum urmează: venituri cuprinse între 0-200 lei şi venituri cuprinse între 201-370 lei.
Comisia propune Plenului Camerei Deputaţilor adoptarea proiectului de lege cu amendamente.

Proiectul de lege  face parte din categoria legilor organice, conform prevederilor art.73 alin.(3) din Constituţia României, republicată. 
La dezbaterile care au avut loc în şedinţa comisiei din 13 decembrie 2010 a participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale, domnul Nicolae Ivăşchescu, Secretar de Stat.
La lucrările comisiei au fost prezenţi 24 deputaţi, din totalul de 29 membri ai comisiei.

Raportul comisiei a fost adoptat cu majoritate de voturi (15 voturi pentru).
Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	1. 
	Titlul legii

Lege

privind alocaţia pentru susţinerea familiei


	Nemodificat 
	

	2. 
	CAPITOLUL I – Alocaţia pentru susţinerea familiei

	Nemodificat 
	

	3. 
	Art.1.- (1) Prin prezenta lege se instituie alocaţia pentru susţinerea familiei ca formă de sprijin pentru familiile cu venituri reduse care au în creştere şi îngrijire copii în vârstă de până la 18 ani, denumită în continuare alocaţie.

(2) Acordarea alocaţiei, prevăzute la alin.( 1), are drept scop completarea veniturilor familiilor în vederea asigurării unor condiţii mai bune pentru creşterea, îngrijirea şi educarea copiilor, precum şi stimularea frecventării cursurilor unei forme de învăţământ, organizată potrivit legii, de către copiii de vârstă şcolară, aflaţi în îngrijirea familiilor cu venituri reduse.


	Nemodificat 
(2) Acordarea alocaţiei, prevăzute la alin.( 1), are drept scop completarea veniturilor familiilor în vederea asigurării unor condiţii mai bune pentru creşterea, îngrijirea şi educarea copiilor, precum şi stimularea frecventării de către copiii de vârstă şcolară, aflaţi în îngrijirea familiilor cu venituri reduse, a cursurilor unei forme de învăţământ, organizate potrivit legii.
Autor: d-na deputat Claudia Boghicevici
	Pentru claritatea exprimării.

	4. 
	Art.2. - (1) Beneficiază de alocaţia prevăzută la art.1 familiile formate din soţ, soţie şi copiii aflaţi în întreţinerea acestora, care locuiesc împreună, denumite în continuare familie.

(2) Beneficiază de alocaţie şi familiile formate din persoana singură şi copiii aflaţi în întreţinere şi care locuiesc împreună cu aceasta, denumite în continuare familii monoparentale.
(3) Se consideră familie în înţelesul alin.(1) şi bărbatul şi femeia necăsătoriţi, cu copiii lor şi ai fiecăruia dintre ei, care locuiesc şi gospodăresc împreună, dacă aceasta se consemnează în ancheta socială.


	Art.2. - (1) Beneficiază de alocaţia prevăzută la art.1 familia formată din soţ, soţie şi copiii aflaţi în întreţinerea acestora, care locuiesc împreună, denumită în continuare familie.

(2) Beneficiază de alocaţie şi familia formată din persoana singură şi copiii aflaţi în întreţinerea acesteia şi care locuiesc împreună cu aceasta, denumită în continuare familie monoparentală.
Autor: d-na deputat Claudia Boghicevici
	Pentru claritatea formulării.

	5. 
	Art.3.- Prin persoană singură, în sensul art.2 alin.(2), se înţelege persoana care se află în una dintre următoarele situaţii:

a) este necăsătorită;

b) este văduvă;

c) este divorţată;
d) al cărei soţ/soţie este declarat/declarată dispărut/dispărută prin hotărâre judecătorească;
e) al cărei soţ/soţie este arestat/arestată preventiv pe o perioadă mai mare de 30 de zile sau execută o pedeapsă privativă de libertate şi nu participă la întreţinerea copiilor;
f) nu a împlinit vârsta de 18 ani şi se află în una dintre situaţiile prevăzute la lit.a) - e);

g) a fost numită tutore sau i s-au încredinţat ori dat în plasament unul sau mai mulţi copii şi se află în una dintre situaţiile prevăzute la lit.a) - c).


	Nemodificat
d) are soţul/soţia declarat/declarată dispărut/dispărută prin hotărâre judecătorească;
e) are soţul/soţia arestat/arestată preventiv pe o perioadă mai mare de 30 de zile sau execută o pedeapsă privativă de libertate şi nu participă la întreţinerea copiilor;
Autor: d-na deputat Claudia Boghicevici
	Pentru claritatea exprimării.

	6. 
	Art.4.- (1) Sunt consideraţi ca făcând parte din familia definită la art.2 şi copiii încredinţaţi în vederea adopţiei, cei aflaţi în plasament la o persoană sau familie ori pentru care s-a instituit tutela, potrivit legii.

(2) Asistentul maternal profesionist beneficiază de alocaţie doar pentru copiii săi, luându-se în considerare la stabilirea dreptului toate veniturile realizate de membrii familiei, cu excepţia celor provenite din alocaţii de plasament şi alte sume acordate asistentului maternal pentru acoperirea cheltuielilor lunare, în condiţiile legii.


	Nemodificat
	

	7. 
	Art.5.- (1) Pentru familia prevăzută la art.2 alin.(1), ai cărei venit net mediu lunar pe membru de familie se situează până la 200 de lei, cuantumul lunar al alocaţiei este stabilit după cum urmează:

a) 30 de lei pentru familia cu un copil;

b) 60 de lei pentru familia cu 2 copii;

c) 90 de lei pentru familia cu 3 copii;

d) 120 de lei pentru familia cu 4 copii şi mai mulţi.

(2) Pentru familia prevăzută la art.2 alin.(1), al cărei venit net mediu lunar pe membru de familie se situează între 201 lei şi 370 de lei, cuantumul alocaţiei este stabilit după cum urmează:

a) 25 de lei pentru familia cu un copil;

b) 50 de lei pentru familia cu 2 copii;

c) 75 de lei pentru familia cu 3 copii;

d) 100 de lei pentru familia cu 4 copii şi mai mulţi.


	Nemodificat
	

	8. 
	Art.6.- (1) Pentru familia prevăzută la art.2 alin.(2), al cărei venit net mediu lunar pe membru de familie se situează până la 200 de lei, cuantumul lunar al alocaţiei este stabilit după cum urmează:

a) 50 de lei pentru familia cu un copil;

b) 100 de lei pentru familia cu 2 copii;

c) 150 de lei pentru familia cu 3 copii;

d) 200 de lei pentru familia cu 4 copii şi mai mulţi.

(2) Pentru familia prevăzută la art.2 alin.(2), al cărei venit net mediu lunar pe membru de familie se situează între 201 iei şi 370 de lei, cuantumul alocaţiei este stabilit după cum urmează:

a) 45 de lei pentru familia cu un copil;

b) 90 de lei pentru familia cu 2 copii;

c) 135 de lei pentru familia cu 3 copii;

180 de lei pentru familia cu 4 copii şi mai mulţi.
	Nemodificat
	

	9. 
	Art.7.- (1) Beneficiază de alocaţie familiile ai căror membri sunt cetăţeni români care au domiciliul sau reşedinţa în România, precum şi cetăţeni ai altor state ori apatrizi care au domiciliul sau, după caz, reşedinţa în România, în condiţiile legislaţiei române.

(2) Beneficiază de alocaţie şi persoanele fără domiciliu sau reşedinţă şi fară locuinţă, pe baza declaraţiei pe propria răspundere că nu au solicitat alocaţia de la alte primării.


	Nemodificat
	

	10. 
	Art.8.- (1) Familiile definite la art.2, care au în întreţinere copii de vârstă şcolară, beneficiază de alocaţie în condiţiile în care copiii frecventează fără întrerupere cursurile unei forme de învăţământ organizată potrivit legii, cu excepţia celor care le întrerup din motive medicale şi nu înregistrează absenţe nejustificate în cursul unui semestru care să conducă la scăderea notei la purtare la 7.
(2) Pentru familiile care au în întreţinere copii de vârstă şcolară cu handicap grav sau accentuat şi care nu frecventează o formă de învăţământ, organizată în condiţiile legii, alocaţia se acordă cu condiţia prezentării certificatului de încadrare într-un grad de handicap şi a dovezii eliberată de către secretariatului Comisiei pentru protecţia copilului din cadrul direcţiilor generale de asistenţă socială pentru protecţia copilului judeţene, respectiv ale sectoarelor municipiului Bucureşti, denumite în continuare direcţii de asistenţă socială, sau de către Serviciul de Evaluare Complexă din cadrul direcţiilor de asistenţă socială, prin care se atestă faptul că respectivul copil nu poate fi înscris în nicio formă de învăţământ, prevăzută de lege.


	Art.8.- (1) Familiile definite la art.2, care au în întreţinere copii de vârstă şcolară, beneficiază de alocaţie în condiţiile în care copiii frecventează fără întrerupere cursurile unei forme de învăţământ organizate potrivit legii, cu excepţia celor care le întrerup din motive medicale, şi nu înregistrează absenţe nemotivate în cursul unui semestru care să conducă la scăderea sub 8 a notei la purtare.

(2) Pentru familiile care au în întreţinere copii de vârstă şcolară cu handicap grav sau accentuat şi care nu frecventează o formă de învăţământ, organizată în condiţiile legii, alocaţia se acordă cu condiţia prezentării certificatului de încadrare într-un grad de handicap şi a dovezii eliberate de către secretariatele Comisiilor pentru protecţia copilului din cadrul direcţiilor generale de asistenţă socială pentru protecţia copilului judeţene, respectiv ale sectoarelor municipiului Bucureşti, denumite în continuare direcţii de asistenţă socială, sau de către Serviciul de Evaluare Complexă din cadrul direcţiilor de asistenţă socială, prin care se atestă faptul că respectivul copil nu poate fi înscris în nicio formă de învăţământ, prevăzută de lege.

Autor: d-na deputat Claudia Boghicevici şi d-l deputat Gheorghe Hogea

	Pentru precizia textului.

	11. 
	Art.9.- Anual, limitele de venituri până la care se acordă alocaţiile se corectează cu indicele de creştere a câştigului salarial comunicat de Comisia Naţională de Prognoză, iar cuantumurile acestora se actualizează în funcţie de evoluţia preţurilor de consum şi se aprobă prin hotărâre a Guvernului.


	Nemodificat
	

	12. 
	CAPITOLUL II – Stabilirea şi plata drepturilor de alocaţie

	Nemodificat
	

	13. 
	Art.10.- Alocaţia se acordă pe bază de cerere şi declaraţie pe propria răspundere însoţită de actele doveditoare privind componenţa familiei, veniturile acesteia şi, după caz, privind frecventarea cursurilor şcolare de către copiii aflaţi în întreţinere.

	Nemodificat
	

	14. 
	Art.11.- (1) Cererile pentru stabilirea şi acordarea alocaţiei se întocmesc de reprezentantul familiei şi se înregistrează la primăria comunei, oraşului, municipiului sau, după caz, a sectorului municipiului Bucureşti în a cărui rază teritorială îşi are domiciliul sau reşedinţa familia.

(2) Pentru cetăţenii altor state sau apatrizi cererea prevăzută la alin.(1) se înregistrează la primăria comunei, oraşului, municipiului sau, după caz, a sectorului municipiului Bucureşti în a cărui rază teritorială îşi are domiciliul sau reşedinţa familia.
(3) În cazul familiilor care nu au stabilit un domiciliu sau reşedinţă ori fără locuinţă, cererea prevăzută la alin.(1) se înregistrează la primăria comunei, oraşului, municipiului sau, după caz, a sectorului municipiului Bucureşti în a cărui rază teritorială acestea trăiesc.

(4) În sensul prezentei legi prin familii care nu au stabilit un domiciliu sau reşedinţă ori fără locuinţă se înţelege persoanele care nu deţin o locuinţă principală sau, după caz, o locuinţă secundară, în condiţiile legii.
(5) Locuinţa de domiciliu sau reşedinţă este construcţia aflată în proprietate personală închiriată, sau asupra căreia exercită un drept de folosinţă în condiţiile legii, cu dependinţele, dotările şi utilităţile necesare, formată din una sau mai multe camere, care acoperă condiţiile minimale de odihnă, preparare a hranei, educaţie şi igienă ale persoanei singure sau familiei, conform anexei nr. 1 la Legea locuinţei nr.114/1996, republicată, cu modificările şi completările ulterioare. Se asimilează locuinţei de domiciliu sau reşedinţă şi locuinţa de necesitate, precum şi locuinţa socială, astfel cum sunt acestea definite potrivit prevederilor aceleiaşi legi.


	Nemodificat
Nemodificat 
(3) În cazul familiilor care nu au locuinţă de domiciliu sau reşedinţă stabilite ori fără locuinţă, cererea prevăzută la alin.(1) se înregistrează la primăria comunei, oraşului, municipiului sau, după caz, a sectorului municipiului Bucureşti în a cărui rază teritorială acestea trăiesc.
(4) În sensul prezentei legi prin familii care nu au locuinţă de domiciliu sau reşedinţă stabilite ori fără locuinţă se înţelege persoanele care nu deţin o locuinţă principală sau, după caz, o locuinţă secundară, în condiţiile legii.
(5) Locuinţa de domiciliu sau reşedinţă este construcţia aflată în proprietate personală sau închiriată ori asupra căreia titularul sau un membru al familiei exercită un drept de folosinţă în condiţiile legii, cu dependinţele, dotările şi utilităţile necesare, formată din una sau mai multe camere, care acoperă condiţiile minimale de odihnă, preparare a hranei, educaţie şi igienă ale persoanei singure sau familiei, conform anexei nr. 1 la Legea locuinţei nr.114/1996, republicată, cu modificările şi completările ulterioare. Se asimilează locuinţei de domiciliu sau reşedinţă şi locuinţa de necesitate, precum şi locuinţa socială, astfel cum sunt acestea definite potrivit prevederilor aceleiaşi legi.

Autor: d-na deputat Claudia Boghicevici


	Pentru claritatea formulării.

	15. 
	Art.12.- (1) în cazul familiei definite la art.2 alin.(1), reprezentantul familiei se stabileşte de către soţi sau, în caz de neînţelegere între aceştia, de către autoritatea tutelară.

(2) In cazul familiei definite la art.2 alin.(2), reprezentantul familiei este persoana singură.
(3) In cazul persoanei prevăzută la alin.(2) care are copii în întreţinere şi nu a împlinit vârsta de 18 ani, reprezentantul familiei este persoana singură dacă are capacitate deplină de exerciţiu sau, după caz, reprezentantul legal/ocrotitorul legal al acesteia.
(4) În cazul familiei definite la art.2 alin.(3), pentru stabilirea reprezentantului familiei prevederile alin.(1) se aplică în mod corespunzător.

	Nemodificat
(2) În cazul familiei monoparentale, reprezentantul familiei este persoana singură.
(3) În cazul persoanei prevăzute la alin.(2) care are copii în întreţinere şi nu a împlinit vârsta de 18 ani, reprezentantul familiei este persoana singură dacă are capacitate deplină de exerciţiu sau, după caz, reprezentantul legal/ocrotitorul legal al acesteia.
Nemodificat 

Autor: d-na deputat Claudia Boghicevici
	Pentru claritatea formulării.

	16. 
	Art.13.- (1) Componenţa familiei, filiaţia copiilor şi situaţia lor juridică faţă de reprezentanţii legali se dovedesc cu livretul de familie.

(2) Pentru situaţiile în care nu este eliberat livretul de familie sau pentru cele care nu sunt evidenţiate în livretul de familie, reprezentantul familiei prezintă, în mod obligatoriu, actele doveditoare necesare.


	Nemodificat
	

	17. 
	Art.14.- (1) La stabilirea veniturilor pe baza cărora se acordă alocaţia se iau în considerare toate veniturile pe care membrii familiei le realizează sau, după caz, le-au realizat în ultima lună înainte de solicitarea dreptului, aşa cum sunt acestea prevăzute la art.8 alin.(l) - (7) din Legea nr.416/2001 privind venitul minim garantat, cu modificările şi completările ulterioare.
(2) In situaţia în care familia definită la art. 2 locuieşte şi gospodăreşte împreună cu alte familii sau persoane, la stabilirea dreptului la alocaţie se iau în considerare numai partea ce revine de drept din veniturile lunare nete, realizate în comun de persoanele din gospodărie, precum şi sumele reprezentând obligaţii legale de întreţinere faţă de copiii pentru care se solicită dreptul şi/sau, după caz, faţă de părinţii acestora.

	Art.14. – (1) La stabilirea veniturilor pe baza cărora se acordă alocaţia se iau în considerare toate veniturile pe care membrii familiei le realizează sau, după caz, le-au realizat în ultima lună înainte de solicitarea dreptului, aşa cum sunt acestea prevăzute de Legea nr.416/2001 privind venitul minim garantat, cu modificările şi completările ulterioare.

Autor: d-l deputat Kerekes Karoly

Nemodificat 
	Formularea iniţială cuprindea şi lista cu bunurile care, deţinute de familie sau persoană, conduc la excluderea automată a acesteia de la a beneficia de alocaţia pentru susţinerea familiei. În contextul în care acesta este o alocaţie care are ca beneficiar final copilul şi are drept scop, definit la art. 1 alin.(2), completarea veniturilor familiilor în vederea asigurării unor condiţii mai bune pentru creşterea, îngrijirea şi educarea copiilor, este suficientă evaluarea financiară a bunurilor deţinute peste cele de strictă necesitate, in stabilirea îndeplinirii condiţiilor de eligibilitate.


	18. 
	Art.15.- Formularul de cerere şi declaraţie pe propria răspundere pentru solicitarea alocaţiei şi lista actelor doveditoare privind membrii familiei şi veniturile realizate se stabilesc prin normele metodologice de aplicare a prezentei legi.


	Art.15.- Formularul de cerere, declaraţia pe propria răspundere pentru solicitarea alocaţiei, precum şi lista actelor doveditoare privind membrii familiei şi veniturile realizate se stabilesc prin normele metodologice de aplicare a prezentei legi.

Autor: d-na deputat Claudia Boghicevici


	

	19. 
	Art.16.- (1) în vederea verificării îndeplinirii de către solicitant a condiţiilor de acordare a alocaţiei, primarul dispune, în mod obligatoriu, evaluarea socio-economică a familiei prin anchetă socială în termen de 15 zile de la data înregistrării cererii.

(2) Ancheta socială se efectuează de către personalul serviciului public de asistenţă socială din subordinea consiliului local sau, după caz, de către personalul din compartimentul cu atribuţii în domeniul asistenţei sociale din aparatul de specialitate al primarului.
(3) Răspunderea asupra conţinutului anchetei sociale revine persoanelor care au efectuat ancheta socială şi primarului.
(4) In cazul în care solicitantul refuză să furnizeze informaţiile necesare pentru întocmirea anchetei sociale, se consideră că familia acestuia nu îndeplineşte condiţiile de acordare a alocaţiei.


	Nemodificat
	

	20. 
	Art.17.- (1) Stabilirea dreptului la alocaţie şi a cuantumului acestora se face prin dispoziţie scrisă a primarului.

(2) În termen de 5 zile de la efectuarea anchetei sociale, primarul are obligaţia să comunice solicitanţilor dispoziţia de acordare a dreptului sau respingerea cererii.


	Art.17.- (1) Stabilirea dreptului la alocaţie şi a cuantumului acestora se fac prin dispoziţie scrisă a primarului.
Autor: d-na deputat Claudia Boghicevici
	Pentru corectitudinea textului.

	21. 
	Art.18- Dreptul la alocaţie se acordă începând cu luna următoare înregistrării cererii.


	Nemodificat
	

	22. 
	Art.19 -Titularul alocaţiei este reprezentantul familiei, iar beneficiarul este familia.


	Nemodificat
	

	23. 
	Art.20.- Plata drepturilor pentru alocaţie se asigură de către agenţiile pentru prestaţii sociale judeţene, respectiv a municipiului Bucureşti, denumite în continuare agenţii teritoriale, prin decizia directorului.


	Nemodificat
	

	24. 
	Art.21- Emiterea deciziei directorului agenţiei teritoriale are la bază dispoziţia primarului privind acordarea dreptului, însoţită de cererea prevăzută la art. 11.


	Art.21- Emiterea deciziei directorului agenţiei teritoriale are la bază dispoziţia primarului privind acordarea dreptului, însoţită de cererea prevăzută la art. 11 alin.(1).

Autor: d-na deputat Claudia Boghicevici


	Pentru o trimitere corectă.

	25. 
	Art.22.- Pentru familiile care îndeplinesc condiţiile de acordare a alocaţiei, primarul are obligaţia de a transmite agenţiei teritoriale până la data de 5 a lunii următoare, pentru luna anterioară, pe bază de borderou, documentele prevăzute la art.21.


	Nemodificat
	

	26. 
	Art.23.- (1) Plata alocaţiei se realizează de către agenţiile teritoriale pe bază de mandat poştal sau, după caz, în cont curent personal sau în cont de card.

(2) În cazul achitării drepturilor de alocaţie în cont curent personal sau cont de card, agenţiile teritoriale efectuează plata prin unităţile bancare, pe bază de borderou, cu plata unui comision bancar. Comisionul bancar nu poate fi mai mare de 0,1% din drepturile achitate şi va fi stabilit, prin negociere, la nivel teritorial între agenţiile teritoriale şi unităţile bancare.

(3) În cazul achitării drepturilor de alocaţie prin mandat poştal agenţiile teritoriale efectuează plata prin intermediul Companiei Naţionale „Poşta Română" S.A., cu plata unui comision care nu poate fi mai mare decât cel utilizat în cazul altor drepturi de asistenţă socială.

(4) Pentru situaţia prevăzută la alin.(3) Agenţia Naţională pentru Prestaţii Sociale încheie convenţie cu Compania Naţională „Poşta Română" S.A., cu avizul Ministerului Muncii, Familiei şi Protecţiei Sociale.

(5) Fondurile necesare achitării comisionului prevăzut la alin.(2) şi (3) se suportă din bugetul Ministerului Muncii, Familiei şi Protecţiei Sociale, prin Agenţia Naţională pentru Prestaţii Sociale, din aceleaşi fonduri din care se suportă plata drepturilor de alocaţie.

	Nemodificat
	

	27. 
	Art.24.- (1) în cazul în care intervin modificări cu privire la componenţa familiei şi/sau a veniturilor realizate de membrii acesteia, titularul alocaţiei are obligaţia ca, în termen de maximum 10 zile, să comunice în scris primarului modificările intervenite.

(2) In situaţia în care modificările intervenite nu conduc la pierderea dreptului la alocaţie, titularul solicită modificarea cuantumului dreptului printr-o nouă cerere însoţită de actele doveditoare privind modificările intervenite.

(3) Primarul are obligaţia să dispună verificarea prin anchetă socială modificările intervenite şi să emită dispoziţie scrisă referitoare la noul cuantum.

(4) Primarul transmite agenţiei teritoriale documentele prevăzute la art.21, în termenul prevăzut la art.22.

(5) Acordarea noului cuantum al alocaţiei se face începând cu luna următoare celei în care au intervenit modificările.


	Nemodificat
	

	28. 
	Art.25.- Titularul alocaţiei depune la primăria comunei, oraşului, municipiului sau, după caz, a sectorului municipiului Bucureşti în a cărui rază teritorială îşi are domiciliul sau reşedinţa familia, din 6 în 6 luni după stabilirea dreptului la alocaţie, o declaraţie pe propria răspundere privind componenţa familiei şi veniturile realizate de membrii acesteia, al cărei model este stabilit prin Normele metodologice de aplicare a prezentei legi.


	Nemodificat
	

	29. 
	Art.26.- (1) În vederea urmăririi respectării condiţiilor de acordare a dreptului la alocaţie, primarii dispun efectuarea de anchete sociale la interval de 12 luni sau ori de câte ori este nevoie.

(2) În situaţia în care se constată schimbări ce conduc la modificarea cuantumului alocaţiei sau după caz, la încetarea dreptului de alocaţie, primarul emite dispoziţie scrisă, pe care o comunică agenţiei teritoriale, însoţită de ancheta socială.

(3) În situaţia modificării cuantumului alocaţiei, în condiţiile prevăzute la alin.(2), acesta se acordă începând cu luna următoare celei în care s-a efectuat ancheta socială sau după caz, celei în care au intervenit modificările.

(4) În situaţia în care în urma efectuării anchetei sociale prevăzută la alin. (1) se constată modificări cu privire la componenţa familiei şi/sau a veniturilor realizate de membrii acesteia, ce nu au fost comunicate în condiţiile prevăzute la art.24 alin.(1), sumele încasate cu titlu necuvenit se vor recupera de la titularul alocaţiei, începând cu luna următoare celei în care au intervenit modificările.


	Nemodificat
	

	30. 
	Art.27.-Ancheta socială, prevăzută la art. 16 alin.(1) şi (2), art. 24 alin.(3), art.26 alin.(1) şi art.29 alin.(2), se întocmeşte potrivit modelului aprobat prin Normele metodologice de aplicare a prezentei legi şi constituie probă legală pentru instanţele judecătoreşti, în legătură cu dreptul la alocaţie.


	Nemodificat
	

	31. 
	Art.28. (1) Pentru copiii de vârstă şcolară din familiile prevăzute la art.8 alin.(1), inspectoratul şcolar are obligaţia să transmită agenţiei teritoriale, în luna următoare încheierii semestrului şcolar, situaţia privind frecventarea cursurilor de către aceşti copii. Situaţia se transmite electronic în formatul convenit cu agenţiile teritoriale şi va conţine, în mod obligatoriu, numele, prenumele, codul numeric personal ale copiilor şi reprezentanţilor familiei, adresa de domiciliu sau reşedinţă şi numărul de absenţe înregistrate.

(2) În cazul în care se constată absenţe nejustificate pe parcursul unui
semestru şcolar, cuantumul alocaţiei se diminuează proporţional cu numărul
absenţelor, după cum urmează:

a) cu câte 20% pentru fiecare copil care înregistrează un număr de maxim 10 absenţe;

b) cu câte 50% pentru fiecare copil care înregistrează un număr maxim de 20 de absenţe.

(3) Diminuarea prevăzută la alin.(2) se aplică începând cu luna următoare celei în care s-a constatat neîndeplinirea condiţiei şi se menţine pe o perioadă de trei luni. După perioada de trei luni, alocaţia se acorda în cuantumul aprobat anterior.

(4) Agenţia teritorială comunică primarului tabelul nominal cu familiile pentru care se aplică diminuarea prevăzută la alin.(2).


	Nemodificat

(2) În cazul în care se constată absenţe nemotivate pe parcursul unui
semestru şcolar, cuantumul alocaţiei se diminuează proporţional cu numărul
absenţelor, după cum urmează:

a) cu câte 20% pentru fiecare copil care înregistrează un număr de cel puţin 10 absenţe;

b) cu câte 50% pentru fiecare copil care înregistrează un număr de cel puţin 20 de absenţe.

Autor: d-l deputat Gheorghe Hogea

Nemodificat

Nemodificat


	Pentru claritatea textului.

	32. 
	Art.29.-(1) Plata alocaţiei se suspendă în luna următoare celei în care se constată una dintre următoarele situaţii:

a) pe perioada plasamentului sau plasamentului în regim de urgenţă într-un serviciu de tip rezidenţial;

b) agenţia teritorială constată că dreptul la alocaţie a fost stabilit pe baza unor date eronate privind componenţa familiei ori veniturile realizate sau pe parcursul acordării au intervenit modificări ale acestora;

c) pe o perioadă de 3 luni consecutive se înregistrează mandate poştale returnate pentru titularul alocaţiei familiale pentru copii;

d) absenţele înregistrate şi nejustificate de un copil din familia beneficiară depăşesc numărul de 20.
(2) În situaţia prevăzută la alin.(1) lit.b) şi c), directorul agenţiei teritoriale solicită primăriei, în a cărei rază teritorială locuieşte familia, verificarea situaţiei prin anchetă socială. După verificare, drepturile neridicate de către titular se achită acestuia pe bază de cerere înregistrată la agenţia teritorială.

(3) În situaţia prevăzută la alin.(1) lit.d) plata alocaţiei se suspendă până la următoarea situaţie transmisă de inspectoratul şcolar. Dacă din situaţia transmisă de inspectoratul şcolar se constată un număr mai mic de 20 de absenţe, plata alocaţiei se reia în condiţiile prevăzute la art.28 alin.(2) şi (3). Agenţia teritorială comunică primarului tabelul nominal cu familiile pentru care s-a suspendat plata alocaţiei.


	Nemodificat
a)-c) nemodificate
d) absenţele înregistrate şi nemotivate de un copil din familia beneficiară depăşesc numărul de 20.

Nemodificat 

Nemodificat 

Autor: d-na deputat Claudia Boghicevici
	Pentru claritatea formulării.

	33. 
	Art.30.- Dreptul la alocaţie încetează în luna următoare celei în care beneficiarul nu mai îndeplineşte condiţiile prevăzute de prezenta lege.

	Nemodificat


	

	34. 
	Art.31.-(1) Diminuarea cuantumului alocaţiei în condiţiile prevăzute la art.28 alin.(2) şi (3), precum şi suspendarea plăţii alocaţiei prevăzută la art.29 se face prin decizie a directorului agenţiei teritoriale, iar încetarea dreptului se stabileşte prin dispoziţie scrisă a primarului.

(2) Decizia directorului agenţiei teritoriale, precum şi dispoziţia primarului se comunică titularului în termen de 5 zile de la emitere.


	Nemodificat


	

	35. 
	Art32.- (1) Sumele încasate necuvenit cu titlu de alocaţie se recuperează de la titularul dreptului alocaţiei în termenul de prescripţie, stabilit de lege pentru creanţele bugetare.

(2) Recuperarea sumelor plătite necuvenit cu titlu de alocaţie se face de către agenţia teritorială prin decizie a directorului, care se comunică debitorului în termen de 15 zile.

(3) Decizia de recuperare constituie titlu executoriu de la data comunicării.

(4) Pentru recuperarea sumelor plătite necuvenit, reprezentantul legal semnează un angajament de plată la solicitarea dreptului.

(5) Sumele încasate necuvenit ca urmare a săvârşirii unei infracţiuni se recuperează integral de la autorii acesteia, în condiţiile legii.


	Nemodificat


	

	36. 
	CAPITOLUL III – Dispoziţii tranzitorii şi finale

	Nemodificat


	

	37. 
	Art.33.-(1) Nerespectarea prevederilor art.16 alin. (1), art.17 alin.(2), art.22, art.24 alin.(3) şi (4), art.26 alin.(1) şi (2), art.31 alin.(2) şi ale art.32 alin.(2) constituie contravenţie şi se sancţionează cu amendă de la 200 de lei la 500 de lei.

(2) Constatarea contravenţiilor şi aplicarea sancţiunilor se fac de către Ministerul Muncii, Familiei şi Protecţiei Sociale prin organele de control.

(3) Cuantumul amenzilor contravenţionale prevăzute la alin.(1) se modifică prin hotărâre a Guvernului.


	Nemodificat


	

	38. 
	Art.34.- Prevederilor art.33 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	Nemodificat


	

	39. 
	Art.35.- În baza controlului intern Agenţia Naţională pentru Prestaţii Sociale verifică prin sondaj, la nivelul agenţiilor teritoriale corectitudinea datelor introduse şi stabilirea plăţii drepturilor de alocaţie. Neregulile constatate se sancţionează în condiţiile legii.


	Nemodificat


	

	40. 
	Art.36.- Alocaţia este o formă de sprijin cu destinaţie specială, acordată din bugetul de stat şi nu se ia în considerare la stabilirea obligaţiilor legale de plată şi se supune executării silite, în condiţiile dispoziţiilor privind executarea silită a creanţelor bugetare, numai pentru recuperarea sumelor plătite necuvenit cu acest titlu.


	Nemodificat


	

	41. 
	Art.37.-(1) Fondurile pentru plata alocaţiei, precum şi pentru cheltuielile cu transmiterea dreptului se asigură de la bugetul de stat, prin bugetul Ministerului Muncii, Familiei şi Protecţiei Sociale.

(2) Cheltuielile administrative pentru verificarea îndeplinirii condiţiilor şi stabilirea drepturilor la alocaţie se suportă din bugetul local al unităţilor administrativ-teritoriale.


	Nemodificat


	

	42. 
	Art.38.- Ministerul Muncii, Familiei şi Protecţiei Sociale, prin Agenţia Naţională pentru Prestaţii Sociale, monitorizează aplicarea prevederilor prezentei legi.


	Nemodificat


	

	43. 
	Art.39.-(1) Dispoziţia scrisă a primarului privind stabilirea sau respingerea dreptului la alocaţie şi decizia directorului de recuperare a sumelor încasate necuvenit se pot ataca potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Cererile, acţiunile şi căile de atac privind dreptul la alocaţie sunt scutite de taxa de timbru.


	Nemodificat


	

	44. 
	Art.40. – (1) Familiile care au stabilit, până la 31 decembrie 2010, dreptul la alocaţia familială complementară ori alocaţia de susţinere pentru familia monoparentală, în vederea asigurării plăţii începând cu ianuarie 2011 a alocaţiei prevăzută de prezenta lege, au obligaţia să depună cererea şi documentele doveditoare pentru stabilirea dreptului, în perioada 1-30 noiembrie 2010.

(2) Pentru familiile prevăzute la alin.(1) primarii nu au obligaţia să dispună efectuarea anchetei sociale.

(3) Pentru familiile prevăzute la alin.(1), veniturile care se iau în calcul la stabilirea dreptului la alocaţia prevăzută de prezenta lege sunt cele realizate în luna anterioară depunerii cererii.
	Art.40. - (1) Familiile care au stabilit, până la 31 decembrie 2010, dreptul la alocaţia familială complementară ori alocaţia de susţinere pentru familia monoparentală, în vederea asigurării plăţii începând cu anul 2011 a alocaţiei prevăzută de prezenta lege, au obligaţia să depună cererea şi documentele doveditoare pentru stabilirea dreptului, în perioada 1-30 ianuarie 2011.
Autor: d-na deputat Claudia Boghicevici 
Nemodificat

Nemodificat
	Pentru reactualizarea termenelor.

	45. 
	Art.41.- Prezenta lege intră în vigoare la data de 1 ianuarie 2011, cu excepţia art.40 care intră în vigoare la trei zile de la data publicării acesteia în Monitorul Oficial al României.

	Art.41. - Prezenta lege intră în vigoare la data de 1 ianuarie 2011.

Autor: d-na deputat Claudia Boghicevici
	Pentru corelare cu amendamentul propus la art.40.

	46. 
	Art.42.- Până la data intrării în vigoare a prezentei legi, Agenţia Naţională pentru Prestaţii Sociale are obligaţia de a modifica sistemul informatic integrat pentru administrarea prestaţiilor sociale.


	Se elimină.

Autor: d-na deputat Claudia Boghicevici
	Nu se justifică formularea iniţială în contextul amendamentelor acceptate.

	47. 
	Art43.- Ministerul Muncii, Familiei şi Protecţiei Sociale, Ministerul Administraţiei şi Internelor şi Ministerul Educaţiei, Cercetării, Tineretului şi Sportului vor elabora normele metodologice de aplicare a prevederilor prezentei legi, care se aprobă prin hotărâre a Guvernului, care va intra în vigoare la data prevăzută pentru prezenta lege.


	Art.42.- Ministerul Muncii, Familiei şi Protecţiei Sociale, Ministerul Administraţiei şi Internelor şi Ministerul Educaţiei, Cercetării, Tineretului şi Sportului vor elabora normele metodologice de aplicare a prevederilor prezentei legi, care se aprobă prin hotărâre a Guvernului, în termen de 30 de zile de la intrarea în vigoare a prezentei legi. 

Autor: d-na deputat Claudia Boghicevici


	Pentru corelare cu amendamentul formulat la art.42.

	48. 
	Art.44. - La data intrării în vigoare a prezentei legi, Ordonanţa de urgenţă a Guvernului nr. 105/2003 privind alocaţia familială complementară şi alocaţia de susţinere pentru familia monoparentală, publicată în Monitorul Oficial al României, Partea I, nr.747 din 26 octombrie 2003, aprobată cu completări prin Legea nr.41/2004, cu modificările ulterioare, se abrogă.


	Devine art.43 nemodificat.
	Pentru respectarea normelor de tehnică legislativă.

